hrozí štyridsaťsedemročnému Petrovi P. z Prievidze. Spomenutého muža našla policajná hliadka z Obvodného oddelenia Policajného zboru v Rožňave sedieť v stredu v obci Gemerská Poloma v kabíne nákladného motorového vozidla značky Iveco s pripojeným návesom značky Krone. Na jeho konaní by nebolo nič mimoriadne, keby po štvormiliónovom nákladiaku nebolo vyhlásené dvojdňové pátranie.
Policajti vyzvali vodiča, aby opustil priestory vozidla a legitimoval sa. Jeho konanie ich však prekvapilo. Vodič ani po opakovaných výzvach nechcel preukázať svoju totožnosť a správal sa agresívne.
Po tom, čo mali policajti odôvodnené podozrenie, že muž je ozbrojený, neostávalo im nič iné, ako použiť donucovacie prostriedky na to, aby ho spacifikovali a nasadili mu putá. Následne na to ho previezli na Obvodné oddelenie do Rožňavy, kde ho prevzali policajti z Úradu justičnej a kriminálnej polície v Prievidzi.
Dosť nepochopiteľné bolo jeho vysvetlenie, prečo s vozidlom, ktoré mu nepatrí, jazdil niekoľko dni po celom Slovensku. Podľa policajných zdrojov muž na svoju obhajobu uviedol, že s ťahačom narazil v Banskej Bystrici do múrika na parkovisku pri obchodnom dome NAY. Keďže sa ťahač poškodil, zľakol sa finančných dôsledkov a konal skratovo.
Ťahač s návesom vrátili majiteľovi z Prievidze. Ako však skratové konanie 47-ročného muža posúdia policajti a prokuratúra, ostáva na nich. Isté je, že za neoprávnené používanie štvormiliónového vozidla mu hrozí, že si v base posedí 5 až 12 rokov.